Billie Eilish egyszer nem viselt zárt bő ruhát és az internet rögtön szexualizálta
A popsztár egyébként még csak 17 éves.
Billie Eilish nemrég a Calvin Klein egyik arca lett, a reklámban pedig elmondja, hogy mostanra védjegyévé vált túlméretezett ruháit kifejezetten azért hordja, hogy ne kommentálja mindenki a testét.

  Senkinek nem lehet véleménye róla, mert nem látják, mi van a ruhám alatt. Senki nem mondhatja, hogy vékony-telt, hogy nem vékony-telt, lapos segge van, nagy segge van. Senki nem mondhat semmit, mert nem tudják.

A zeneiparba két évvel ezelőtt az Ocean Eyes című számával berobbanó, de még mindig csak 17 éves popsztár viszont elkövette azt a végzetes hibát, hogy kimerészkedett az utcára szétcipzározott felsőben és fehér topban, az erről készült fotók pedig éppen körbejárják az internetet. A lenti tweetet például, ami a mellméretét kommentálja, már 51 ezer ember kedvelte. Sokan ugyanakkor jelezték, hogy Eilish még mindig csak gyerek és nem helyes szexualizálni valakit, aki még be sem töltötte a 18-at.

Kiemelt kép: Mat Hayward/Getty Images
Szórakozás